Muslimsk Ungdom i Danmark (Munida) er en muslimsk ungdomsforening bestående hovedsageligt af unge muslimer, som ønsker, at forene den muslimske identitet med det daglige liv i Danmark. Foreningen erklærer, at dens formål er, at vejlede og motivere unge muslimer i Danmark til at blive velfungerende borgere, som aktivt deltager i det danske samfund, og samtidig har en sand islamisk forståelse. Munida vil indfri denne målsætning ved, at opnå et stærkt sammenhold medlemmerne imellem. Dette skal ske ved ugentlige sammentræf i forbindelse med sociale aktiviteter, såsom sport og fritidsaktiviteter. Derudover tilbyder Munida forskellige undervisningsforløb i islam og muslimske samfundsforhold, tilrettelagt alt efter medlemmernes behov og ønsker. Foreningen arbejder ud fra mottoet viden, handling og broderskab. Munida er selvfinansieret og har sit økonomiske fundament fra frivilligt donationer og medlemskontingent.